CELEX: 32021D1987
Language: bg
Date: 2021-11-09 00:00:00
Title: Решение (ЕС) 2021/1987 на Съвета от 9 ноември 2021 година за позицията, която трябва да се заеме от името на Европейския съюз в рамките на Съвета за сътрудничество, създаден със Споразумението за партньорство и сътрудничество между Европейските общности и техните държави членки, от една страна, и Република Азербайджан, от друга страна, във връзка с удължаването на срока на приоритетите на сътрудничеството между ЕС и Азербайджан

16.11.2021   
               
               
                  BG
               
               
                  Официален вестник на Европейския съюз
               
               
                  L 405/5
               
            
         РЕШЕНИЕ (ЕС) 2021/1987 НА СЪВЕТА
         от 9 ноември 2021 година
         за позицията, която трябва да се заеме от името на Европейския съюз в рамките на Съвета за сътрудничество, създаден със Споразумението за партньорство и сътрудничество между Европейските общности и техните държави членки, от една страна, и Република Азербайджан, от друга страна, във връзка с удължаването на срока на приоритетите на сътрудничеството между ЕС и Азербайджан
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално членове 207 и 209, във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението за партньорство и сътрудничество между Европейските общности и техните държави членки, от една страна, и Република Азербайджан, от друга страна („Споразумението“), беше подписано на 22 април 1996 г. и влезе в сила на 1 юли 1999 г.
                  
               
                     (2)
                  
                  
                     Съгласно член 81 от Споразумението Съветът за сътрудничество, създаден със Споразумението, може да отправи подходящи препоръки за постигане на целите на Споразумението.
                  
               
                     (3)
                  
                  
                     На заседанието на Съвета за сътрудничество на 28 септември 2018 г. бяха приети приоритетите на сътрудничеството между ЕС и Азербайджан за периода 2018—2020 г.
                  
               
                     (4)
                  
                  
                     Съветът за сътрудничество следва да приеме с писмена процедура препоръка за удължаването до 2024 г. на срока на приоритетите на сътрудничеството между ЕС и Азербайджан.
                  
               
                     (5)
                  
                  
                     Целесъобразно е да се определи позицията, която трябва да се заеме от името на Съюза в Съвета за сътрудничество, относно удължаването на срока на приоритетите на сътрудничеството между ЕС и Азербайджан,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза в рамките на Съвета за сътрудничество, създаден със Споразумението за партньорство и сътрудничество между Европейските общности и техните държави членки, от една страна, и Република Азербайджан, от друга страна, във връзка с приемането на препоръка за удължаването до 2024 г. на срока на приоритетите на сътрудничеството между ЕС и Азербайджан., се основава на проекта на препоръка на Съвета за сътрудничество (1).
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 9 ноември 2021 година.
            
               
                  За Съвета
               
               
                  Председател
               
               A. ŠIRCELJ
            
         
         
            (1)  Вж. документ ST 11568/1/21 REV1 на http://register.consilium.europa.eu.